
Αρ. Φύλλου 1619 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 23ης Νοεμβρίου 1998 σε περιοχές 
των Νομών Αρκαδίας και Αργολίδας. 1 

Έγκριση προγράμματος της Ελληνικής αναπτυξιακής 
βοήθειας για το έτος 2000, για την εκπόνηση της 
Ετήσιας Έκθεσης της Ελληνικής Διμερούς και 
Πολυμερούς Αναπτυξιακής Συνεργασίας και Βοή¬ 
θειας έτους 1999 στην Αγγλική γλώσσα, που θα 
υποβληθεί στην Επιτροπή Αναπτυξιακής Βοήθειας 
(ΩθνθΙορπίθηΙ 355ί5ΐ3πσθ ΟοπιπιίΙΙθθ - ϋΑΟ) του 


ΟΟΣΑ. 2 

Παροχή δωρεάν μετοχών του Δημοσίου. 3 

Καθορισμός αριθμού ημερών εκτός έδρας στο εσωτε¬ 
ρικό ή εξωτερικό για εκτέλεση υπηρεσίας υπαλλή¬ 
λων της Γ.Γ.Ν.Γ. 4 

Υπερωριακή εργασία προσωπικού με σχέση εργασίας 
ιδιωτικού δικαίου του Ταμείου Επικουρικής Ασφά¬ 
λισης Υπαλλήλων Φαρμακευτικών Εργασιών κατά 
το Β' εξάμηνο του 2000. 5 


Καθορισμός εφάπαξ αποζημίωσης του Προέδρου, 
των μελών και του γραμματέα της Νομοπαρασκευ¬ 
αστικής Επιτροπής για διεθνή θέματα του Υπουρ¬ 
γείου Δικαιοσύνης. 6 

Έγκριση υπερωριακής απασχόλησης εντός των νομί¬ 
μων ορίων προσωπικού με σχέση εργασίας Ιδιωτι¬ 
κού Δικαίου που υπηρετεί στο ΥΈ.Ν. και αμείβεται 
με τις διατάξεις του Ν. 2470/1997, για το Β' εξάμη¬ 


νο έτους 2000. 7 

Ανακαθορισμός του αριθμού των μελών του Διοικητι¬ 
κού Συμβουλίου του Ταμείου Υγείας Δημοτικών και 
Κοινοτικών Υπαλλήλων (ΤΥΔΚΥ). 8 


ΑΠΟΦΑΣΕΙ Σ 

Αριθ. 43501/Β/2447 (1) 

Καθορισμός αποζημίωσης των πληγέντων από τις πλημ¬ 
μύρες της 23ης Νοεμβρίου 1998 σε περιοχές των Νο¬ 
μών Αρκαδίας και Αργολίδας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν. 2081/92 (ΦΕΚ Α' 154). 

3. Την απόφαση ΣΑΕ 027/5 έτους 2000 Προγράμματος 
Δημοσίων Επενδύσεων του Υπουργού Εθνικής Οικονο¬ 
μίας με την οποία επιχορηγείται ο ΕΟΜΜΕΧ «για αποκα¬ 
τάσταση ζημιών σε επιχειρήσεις». 

4. Τις κοινές αποφάσειςτου Υπουργού Εθν. Οικονομίας, 
και Υφυπουργών Εσωτερικών, Δημ. Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’ αριθ. 6814/ΤΠ 
32/29.9.2000, με την οποία οριοθετούνται περιοχές των 
Νομών Αρκαδίας και Αργολίδας που επλήγησαν από τις 
πλημμύρες της 23ης Νοεμβρίου 1998. 

5. Τα με αριθμ. 13305/8.12.1998 και 14669/25.10.2000 
έγγραφα της Περιφέρειας Πελοποννήσου. 

6. Την ανάγκη υποβοήθησης των επιχειρήσεων που 
είναι εγκατεστημένες και λειτουργούν σε περιοχές των 
Νομών Αρκαδίας και Αργολίδας και υπέστησαν ζημίες 
από τις πλημμύρες της 23ης Νοεμβρίου 1998, αποφασί¬ 
ζουμε: 

Άρθρο 1 

Παρέχεται επιχορήγηση για την αντιμετώπιση των 
ζημιών που προκλήθηκαν από τις πλημμύρες της 23ης 
Νοεμβρίου 1998 σε περιοχές των Νομών Αρκαδίας και 

Αργολίδας οι οποίες έχουν οριοθετηθεί με την ΚΥΑ αριθ. 
6814/ΤΠ32/29.9.2000του Υπουργού Εθνικής Οικονομίας 
και Υφυπουργών Δημόσιας Διοίκησης και Αποκέντρωσης 
Οικονομικών και ΠΕΧΩΔΕ σε βιομηχανικές και βιοτεχνι¬ 
κές μονάδες, εμπορικά καταστήματα, αγροτικές εκμε¬ 
ταλλεύσεις, άλλες επιχειρήσεις και μη κερδοσκοπικού 
χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γοαφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 10.000.000 
δρχ. περίπου για το Νομό Αρκαδίας και 78.000.000 περί¬ 
που για το Νομό Αργολίδας και θα βαρύνει τον προϋπο¬ 
λογισμό των Δημοσίων Επενδύσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Δεκεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

□ 

Αριθ. 2/80594/0022 (2) 

Έγκριση προγράμματος της Ελληνικής αναπτυξιακής 
βοήθειας για το έτος 2000, για την εκπόνηση της Ετή¬ 
σιας Έκθεσης της Ελληνικής Διμερούς και Πολυμε¬ 
ρούς Αναπτυξιακής Συνεργασίας και Βοήθειας έτους 
1999 στην Αγγλική γλώσσα, που θα υποβληθεί στην 
Επιτροπή Αναπτυξιακής Βοήθειας (ϋθνθΙορητΘηΙ αε- 
είεΐαηοθ ΟοπίΓηιΙΙοθ - ΩΑΟ) του ΟΟΣΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2362/1995, (ΦΕΚ 247/τ.Α'/27.11.1995) «Περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Το Ν. 1266/1982, (ΦΕΚ 81/τ.Α'/2.7.1982) «Όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις». 


3. Το Ν. 1558/1985, (ΦΕΚ 137/τ.Α'/26.7.1985) «Κυβέρνη¬ 
ση και Κυβερνητικά Όργανα». 

4. Το Ν. 1673/1986 (ΦΕΚ207/τ.Α'/29.12.1986) «Περί κυ- 
ρώσεως της Συμφωνίας της Κυβερνήσεως της Ελληνικής 
Δημοκρατίας και του Προγράμματος Αναπτύξεως των 
Ηνωμένων Εθνών και ρύθμιση συναφών θεμάτων τεχνι¬ 
κής και επιστημονικής συνεργασίας», όπως τροποποιή¬ 
θηκε με τους Ν. 2020/1992, (ΦΕΚ 34/τ.Α'/28.2.1992) άρ¬ 
θρο 19, περί «Επεκτάσεως εφαρμογής διατάξεων του Ν. 
1673/1986» (ΦΕΚ 207/τ.Α'/29.12.1986), το Ν. 2127/1993, 
(ΦΕΚ 48/τ.Α'/6.4.1993), άρθρο 73 και το Ν. 2297/1995 άρ¬ 
θρο 7, (ΦΕΚ 50/τ.Α'/8.3.1995). 

5. Το Ν. 2414/1996 (ΦΕΚ 135/Α/25.6.1996) «Εκσυγχρο¬ 
νισμός των Δημοσίων Επιχειρήσεων και Οργανισμών και 
άλλες διατάξεις», όπως επαναδιατυπώθηκαν μετο άρθρο 
4, παράγραφος 2 του Ν. 2515/1997 (ΦΕΚ 154/τ.Α'/ 
25.7.1997), «Περί άσκησης επαγγέλματος λογιστή 
φοροτεχνικού, λειτουργία σώματος ορκωτών εκτιμητών 
(Σ.Ο.Ε.) και άλλες διατάξεις». 

6. Το Ν. 2470/1997 (ΦΕΚ 40/Α/21.3.2000), «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

7. Το Ν. 2731/1999 (ΦΕΚ 138/Α/5.7.1999), «Ρύθμιση θε¬ 
μάτων Διμερούς Κρατικής Αναπτυξιακής Συνεργασίας 
και Βοήθειας ρύθμιση θεμάτων Μη Κυβερνητικών Οργα¬ 
νώσεων και άλλες διατάξεις», Άρθρο 19. 

8. Το Π.Δ. 98/1998 (ΦΕΚ 92/τ.Α/28.4.1998) «Διάρθρωση 
της Διεύθυνσης Αναπτυξιακής Συνεργασίας και Ειδικών 
Χρηματοδοτήσεων και Προγραμμάτων του Υπουργείου 
Εθνικής Οικονομίας» η οποία δημιουργείται με το άρθρο 
4 του Ν. 2515/1997 (ΦΕΚ 154/τ.Α/25.7.1997). 

9. Το Π.Δ. 178/2000 (ΦΕΚ 165/Α/14.7.2000) «Οργανι¬ 
σμός Υπουργείου Εθνικής Οικονομίας». 

10. Την ΠΥΣ 265/29.8.1996 (ΦΕΚ 214/Α/29.8.1996) 
«Εγκριση αίτησης ένταξης της Ελλάδος στην Επιτροπή 
Αναπτυξιακής Βοήθειας (ϋΑΟ) του ΟΟΣΑ, αύξησης της 
συνολικής Ελληνικής Κρατικής Διμερούς Αναπτυξιακής 
Βοήθειας και σύστασης Ειδικής Επιτροπής Αναπτυξιακής 
Συνεργασίας». 

11. Την κοινή απόφαση Πρωθυπουργού και Υπουργού 
Εθνικής Οικονομίας με αριθμό πρωτ. 16326/ΔΙΟΕ 
318/19.4.2000 (ΦΕΚ 566/Β/20.4.2000) «Περί καθορισμού 
αρμοδιοτήτων των Υφυπουργών Εθνικής Οικονομίας». 

12. Την κοινή απόφαση Πρωθυπουργού και Υπουργού 
Οικονομικών με αριθμό πρωτ. 1039386/441/Α0006/ 
21.4.2000 (ΦΕΚ 571Β) «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: 

1. Ορίζουμε και εγκρίνουμε την υλοποίηση με χρηματο¬ 
δότηση από τον Τακτικό Προϋπολογισμό, Υπουργείο 
Εθνικής Οικονομίας, Φορέας 13-110, Κεντρική Υπηρεσία, 
Κωδικός Αριθμός Εξόδων 5194, του έτους 2000, του κα¬ 
τωτέρω περιγραφομένου προγράμματος της διμερούς 
αναπτυξιακής βοήθειας και συνεργασίας που παρέχει η 
Ελληνική Κυβέρνηση προς τρίτες χώρες και αφορά στην 
εκπόνηση, επιστημονική προσαρμογή και επιμέλεια της 
Ετήσιας Έκθεσης της Ελληνικής Διμερούς και Πολυμε¬ 
ρούς Αναπτυξιακής Συνεργασίας και Βοήθειας έτους 
1999 στην Αγγλική γλώσσα. Το πρόγραμμα θα υλοποιηθεί 
από τριμελή ομάδα εργασίας του ΥΠΕΘΟ και θα υποβλη¬ 
θεί στην Επιτροπή Αναπτυξιακής Βοήθειας (ΟθνθΙορητβπΙ 
ΑεείεΙαποθ ΟοΓΠΓηίΙΐΘθ - ϋΑΟ) του ΟΟΣΑ. Η τριμελής ομά¬ 
δα εργασίας του ΥΠΕΘΟ θα αποτελείται από τους Περί- 

κλή Σιγάλα, Μόνιμο Υπάλληλο του ΥΠΕΘΟ με βαθμό Α', 
στέλεχος του Τμήματος Α'της Διεύθυνσης Αναπτυξιακής 
Συνεργασίας Ειδικών Χρηματοδοτήσεων και Προγραμ¬ 
μάτων του ΥΠΕΘΟ, Ανδρέα Παπαστάμου, Μόνιμο Υπάλ¬ 
ληλο του ΥΠΕΘΟ - Γραμματέα Β' Οικονομικών και Εμπο¬ 
ρικών Υποθέσεων (ΟΕΥ), στέλεχος του Τμήματος Α' της 
αυτής Διεύθυνσης και Παρασκευή Κυριακοπούλου, Μόνι¬ 
μη Υπάλληλο του ΥΠΕΘΟ με βαθμό Α', στέλεχος του Τ μή¬ 
ματος Α'της αυτής Διεύθυνσης. Το συνολικό κόστος του 
προγράμματος που θα καλυφθεί από το ΥΠΕΘΟ ανέρχε¬ 
ται σε επτακόσιες ογδόντα χιλιάδες (780.000 δρχ.) δραχ¬ 
μές για την αμοιβή της τριμελούς ομάδας εργασίας, και 
θα δοθεί από κονδύλια του 2000 σε δυο ισόποσες δόσεις 
ανά φάση του προγράμματος όπως αυτό ορίζεται στον 
ΠΙΝΑΚΑ 2. Από την παρούσα απόφαση δημιουργείται 
υποχρέωση χρηματοδότησης από τον Τακτικό Προϋπο¬ 
λογισμό, Κωδικός Αριθμός Εξόδων 5194 του φορέα 13- 
110 Κεντρική Υπηρεσία του ΥΠΕΘΟ, οικονομικού έτους 
2000, ύψους επτακοσίων ογδόντα χιλιάδων (780.000 
δρχ.) δραχμών. Το ως άνω κονδύλιο υπάρχει στον ως άνω 
κωδικό και είναι άμεσα διαθέσιμο δεδομένου ότι το ποσο¬ 
στό διάθεσης είναι 100% στον ΚΑΕ από της αρχής του 
2000. 

2. Εγκρίνουμε και ορίζουμε τη χρησιμοποίηση των υπη¬ 
ρεσιών ομάδας εργασίας που θα εργασθεί εκτός του 
ωραρίου εργασίας, καθώς δεν είναι δυνατόν να ανταπο- 
κριθεί η Διεύθυνση Αναπτυξιακής Συνεργασίας του ΥΠΕ¬ 
ΘΟ, λόγω αφενός της έντονης υποστελέχωσης σε σχέση 
τόσο με τα προβλεπόμενα από το ανωτέρω σχετικό (8) 
όσο και τις αυξανόμενες απαιτήσεις και πιέσεις της διαρ¬ 
κώς ογκούμενης δραστηριότητας της διμερούς αναπτυ¬ 
ξιακής συνεργασίας. 


ΠΙΝΑΚΑΣ 1 


ΑΝΑΓΝΩΡΙΣΗ ΠΡΟΓΡΑΜΜΑΤΟΣ 
# ΠΕΡΙΓΡΑΦΗ ΠΡΟΓΡΑΜΜΑΤΟΣ ΦΟΡΕΑΣ ΥΛΟΠΟΙΗΣΗΣ 


Α. Πρόγραμμα εκπόνησης, επιστημονικής 
προσαρμογής και επιμέλειας της Ετήσιας 
Έκθεσης της Ελληνικής Διμερούς και 
Πολυμερούς Αναπτυξιακής Συνεργασίας και 
Βοήθειας έτους 1999 στην Αγγλική γλώσσα, που 
θα υποβληθεί στην Επιτροπή Αναπτυξιακής 
Βοήθειας (ϋθνθίορπιβηΐ Αδδίδίεησβ Οοηππιίΐΐοθ - 
ΡΑ0) του 00ΣΑ. 


ΥΠΕΘ0/Γενική Γραμματεία Διεθνών 
Σχέσεων, Διεύθυνση Διμερούς 
Αναπτυξιακής Συνεργασίας, Ειδικών 
Χρηματοδοτήσεων και Προγραμμάτων. 


Ακολουθεί περιγραφή των στοιχείων του προγράμμα¬ 
τος και παρουσίαση των καλυπτομένων δαπανών μέσω 
της χρηματοδότησης του ΥΠΕΘΟ. 

3. Όλες οι πληρωμές του προγράμματος θα γίνουν μέ¬ 
σω της Υπηρεσίας Δημοσιονομικού Ελέγχου (ΥΔΕ) στο 
ΥΠΕΘΟ με την έκδοση τακτικών ενταλμάτων πληρωμών 
για τα μέλη της τριμελούς ομάδας εργασίας του ΥΠΕΘΟ. 
Ως δικαιολογητικά για την πληρωμή των δόσεων ορίζο¬ 
νται α) το τελικό κείμενο των κεφαλαίων 1 έως και 7 στην 
Αγγλική γλώσσα της Ετήσιας Έκθεσης της Ελληνικής Δι¬ 
μερούς και Πολυμερούς Αναπτυξιακής Συνεργασίας και 
Βοήθειας έτους 1999, β) το τελικό κείμενο των κεφαλαίων 
8 έως και 14 στην Αγγλική γλώσσα της Ετήσιας Έκθεσης 
της Ελληνικής Διμερούς και Πολυμερούς Αναπτυξιακής 
Συνεργασίας και Βοήθειας έτους 1999. Γιατις πληρωμές 
των μελών της ομάδας εργασίας του ΥΠΕΘΟ ως δικαιο- 
λογητικά ορίζονται τα ανωτέρω υπ’ αριθμ. (α) και (β) και η 
κατάσταση πληρωμών που θα υποβάλλεται από την 
Δ/νση Οικονομικού του ΥΠΕΘΟ. 


4. Η υλοποίηση του προγράμματος θα γίνει κάτω από 
τους όρους και προϋποθέσεις που ακολουθούν: 

α. Ειδικοί όροι υλοποίησης και αντικείμενο του προ¬ 
γράμματος: 

Αντικείμενο του προγράμματος είναι η εκπόνηση, επι¬ 
στημονική προσαρμογή και επιμέλεια της Ετήσιας Έκθε¬ 
σης της Ελληνικής Διμερούς και Πολυμερούς Αναπτυξια¬ 
κής Συνεργασίας και Βοήθειας έτους 1999 στην Αγγλική 
γλώσσα, που θα υποβληθεί στην Επιτροπή Αναπτυξιακής 
Βοήθειας (ΩΑΘ) του ΟΟΣΑ, της οποίας η Ελλάς είναι πλή¬ 
ρες μέλος από τις 8.12.1999. 
β. Φάσεις του προγράμματος: 

Το πρόγραμμα έχει προγραμματισθεί να ολοκληρωθεί 
σε δύο φάσεις που περιλαμβάνουν όλες τις δραστηριό¬ 
τητες του αντικειμένου του έργου. Διάρκεια του έργου 
ορίζεται σαράντα (40) ημέρες, αρχής γενομένης από την 
ημερομηνία υπογραφής της παρούσας Απόφασης. Κατά 
την περαίωση του προγράμματος θα παραδοθεί στην Δι¬ 
εύθυνση Αναπτυξιακής Συνεργασίας Ειδικών Χρηματο¬ 
δοτήσεων και Προγραμμάτων του ΥΠΕΘΟ το τελικό κεί¬ 
μενο της Έκθεσης στην Αγγλική γλώσσα, 
γ. Παραδοτέα του Προγράμματος: 

Οι εργασίες, τα έργα και τα καθήκοντα που θα εκτελέ- 
σει η ομάδα εργασίας του ΥΠΕΘΟ αναφέρονται στη συ¬ 
νέχεια λεκτικά και περιγράφονται χρονολογικά στον ΠΙ¬ 
ΝΑΚΑ 2 που ακολουθεί: 


ΠΙΝΑΚΑΣ 2 


ΧΡΟΝΟΛΟΓΙΚΟΣ ΠΙΝΑΚΑΣ ΠΑΡΑΔΟΤΕΩΝ 
ΕΡΓΩΝ ΚΑΙ ΕΡΓΑΣΙΩΝ 

Α/ΑΦΑΣΗ ΔΙΑΡΚΕΙΑ ΕΙΔΟΣ ΕΡΓΑΣΙΑΣ 


1. Πρώτη 20 ήμερες, αρχής γενομενης 

από την ημερομηνία 
υπογραφής της παρούσας 
Απόφασης 

2. Δεύτερη 20 ημέρες, αρχής γενομένης 

από την ημερομηνία 
ολοκλήρωσης της πρώτης 
φάσης 


Εκπόνηση, επιστημονική προσαρμογή και 
επιμέλειατων κεφαλαίων 1 έως και 7της Ετήσιας 
'Εκθεσηςτης ΕλληνικήςΔιμερούς και Πολυμερούς 
Αναπτυξιακής Συνεργασίας και Βοήθειας έτους 
1999 στην Αγγλική γλώσσα. 

Εκπόνηση, επιστημονική προσαρμογή και 
επιμέλεια των κεφαλαίων 8 έως και 14 της 
Ετήσιας 'Εκθεσηςτης Ελληνικής Διμερούς και 
Πολυμερούς Αναπτυξιακής Συνεργασίας και 
Βοήθειας έτους 1999 στην Αγγλική γλώσσα. 


δ. Προϋπολογισμός του προγράμματος: 

Ανάλυση του προϋπολογισμού του προγράμματος πα¬ 
ρουσιάζεται στον ΠΙΝΑΚΑ 3. 

Ο προϋπολογισμός του έργου που καλύπτεται από τις 
πιστώσεις του ΥΠΕΘΟ ορίζεται στο ποσόν των επτακο¬ 
σίων ογδόντα χιλιάδων (780.000 δρχ.) δραχμών και ανα¬ 
λύεται στον ίδιο ΠIΝΑΚΑ. Η πληρωμή θα γίνει σύ μφωνα με 
τη χρονοκατανομή των ποσών, όπως φαίνεται στο κατω¬ 
τέρω χρονοδιάγραμμα. 


ΠΙΝΑΚΑΣ 3 

ΧΡΟΝΟΚΑΤΑΝΟΜΗ ΠΟΣΩΝ 
Α/Α ΔΙΚΑΙΟΥΧΟΙ Αμοιβή Αμοιβή ΣΥΝΟΛΟ 

τέλος Α' τέλος Β' 
φάσης φάσης 
Τριμελής ομάδα εργασίας ΥΠΕΘΟ 

1. ΣΙΓΑΛΑΣ Περικλής 130.000 130.000 260.000 

2. ΠΑΠΑΣΤΑΜΟΥΑνδρέας 130.000 130.000 260.000 

3. ΚΥΡΙΑΚΟΠΟΥΛΟΥ Παρασκευή 130.000 130.000 260.000 

Σύνολο 390.000 390.000 780.000 

ε. Παρακολούθηση και παραλαβή του έργου: 

Η παρακολούθηση της ορθής εκτέλεσης του έργου 
από το ΥΠΕΘΟ (άρθρο 4, § 2του Νόμου 1214/1996 του 
σχετικού [5]) ανατίθεται χωρίς αποζημίωση, στην Προϊ- 

σταμένη της Διεύθυνσης Αναπτυξιακής Συνεργασίας 
Ειδικών Χρηματοδοτήσεων και Προγραμμάτων του 
ΥΠΕΘΟ, Ειρήνη Παρασκευή, Μόνιμη Υπάλληλο του 
ΥΠΕΘΟ με βαθμό Α'. Η παρακολούθηση γίνεται με 
απευθείας συνεργασία, όπου αυτό κρίνεται αναγκαίο, 
της υπόψη προϊστάμενης με την ομάδα εργασίας. Η πα¬ 
ραλαβή του έργου θα γίνει από τριμελή επιτροπή που 
αποτελείται από στελέχη της Διεύθυνσης τα οποία και 
θα υπογράψουν τα σχετικά πρακτικά παραλαβής της 
ενδιάμεσης καθώς και της τελικής φάσης, μετά την ολο¬ 
κλήρωση των εργασιών. Η εν λόγω επιτροπή θα αναφέ- 
ρεται στην Επιτροπή Παρακολούθησης και Διαχείρισης 
του πενταετούς Προγράμματος Αναπτυξιακής Βοή¬ 
θειας της Ελλάδος 1997-2001 και θα αποτελείται από 
την ως άνω προϊσταμένη της Διεύθυνσης και τους: Δημο¬ 
σθένη Σκαρίμπα, Μόνιμο Υπάλληλο του ΥΠΕΘΟ με βαθμό 
Α', Προϊστάμενο του Β'Τμήματος της Διεύθυνσης και Γε¬ 
ωργία Χωρέμη, Μόνιμη Υπάλληλο του ΥΠΕΘΟ με βαθμό 
Α', Προϊσταμένη του Γ Τμήματος της Διεύθυνσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Δεκεμβρίου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΗΣ ΖΑΦΕΙΡΟΠΟΥΛΟΣ ΓΕΩΡΓΙΟΣ ΔΡΥΣ 

□ 

Αριθ. 2/87087/0025 (3) 

Παροχή δωρεάν μετοχών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 9παρ. 3 του Ν. 2819/2000 
(ΦΕΚ84/Α'). 

2. Την αριθ. 643/25.10.2000 απόφαση της Διυπουργικής 
Επιτροπής Αποκρατικοποιήσεων. 

3. Την αριθ. 1039386/441/ΑΌ006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/Β'/21.4.2000), 
αποφασίζουμε: 

α) Στους κατόχους Αγρομετόχων, με εξαίρεση τους θε¬ 
σμικούς επενδυτές και στους κατόχους Προμετόχων 
που θα ανταλλάξουν τους τίτλους τους με μετοχές της 
Αγροτικής Τράπεζας της Ελλάδος (ΑΤΕ) ΑΕ κατά τη δη¬ 
μόσια εγγραφή που θα λάβει χώρα στην Ελλάδα και θα 
εξακολουθήσουν να τις κατέχουν για περίοδο έξι (6) μη¬ 
νών από την ημερομηνία καταχώρησης της μεταβίβασης 
των πωλουμένων μετοχών στο Κεντρικό Αποθετήριο 
Αξιών, το Ελληνικό Δημόσιο θα παρέχει δύο (2) δωρεάν 
μετοχές ανά δέκα (10) κατεχόμενες κατά τα ανωτέρω με¬ 
τοχές. 

β) Στους ιδιώτες επενδυτές της δημόσιας εγγραφής και 
στους μετέχοντες στην ιδιωτική τοποθέτηση που θα απο¬ 
κτήσουν μετοχές της ΑΤΕ Α.Ε. και θα εξακολουθήσουν να 
τις κατέχουν για περίοδο δώδεκα (12) μηνών από την ημε¬ 
ρομηνία καταχώρησης της μεταβίβασης των πωλουμέ¬ 
νων μετοχών στο Κεντρικό Αποθετήριο Αξιών, το Ελληνι¬ 
κό Δημόσιο θα παρέχει δύο (2) δωρεάν μετοχές ανά δέκα 
(10) κατεχόμενες κατά τα ανωτέρω μετοχές και μέχρι δια¬ 
κόσιες (200) συνολικά δωρεάν μετοχές ανά μέτοχο. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Δεκεμβρίου 2000 

Ο ΥΦΥΠΟΥΡΓΟΣ 

Γ. ΔΡΥΣ 

□ 

Αριθ. 2/79872/0022 (4) 

Καθορισμός αριθμού ημερών εκτός έδρας στο εσωτερι¬ 
κό ή εξωτερικό για εκτέλεση υπηρεσίας υπαλλήλων 
της Γ.Γ.Ν.Γ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Α) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α') όπως αυτό προστέθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ 154/Α') όπως αυτό 
συμπληρώθηκε και αντικαταστάθηκε με το άρθρο 1 του 
Ν. 2469/97 «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις» 
(ΦΕΚ38/Α'). 

Β) Του Π.Δ. 274/89 «Οργάνωση των Υπηρεσιών της 
Γ.Γ.Ν.Γ.» (ΦΕΚ 130/Α/89). 

Γ) Του Π.Δ. 386/91 «Περί μεταφοράς αρμοδιοτήτων της 
Γ.Γ.Ν.Γ. και της Γ.Γ.Λ.Ε. από το Υπουργείο Πολιτισμού 
στο Υπουργείο Εθνικής Παιδείας και Θρησκευμάτων» 
(ΦΕΚ 139/Α/91). 

2. Το Π.Δ. 142/13.4.00 (ΦΕΚ 122/Α/13.4.2000) «Διορι¬ 
σμός Υπουργών και Αναπληρωτών Υπουργών και Υφυ¬ 
πουργών». 

3. Την υπ’ αριθμ. 908/Η/3755/22.5.2000 «Κοινή απόφα¬ 
ση του Πρωθυπουργού και του Υπουργού Εθνικής Παι¬ 
δείας και Θρησκευμάτων με την οποία διορίσθηκε Γενι¬ 
κός Γραμματέας της Γ.Γ.Ν.Γ. ο Γεώργιος Σακελλίων» 
(ΦΕΚ 144/Γ/23.5.2000). 

4. Την υπ’ αριθμ. 3022/6.4.99 απόφαση του Υπουργού 
Εθνικής Παιδείας και Θρησκευμάτων «Μεταβίβαση αρμο¬ 
διοτήτων στους Προϊσταμένους Δ/νσεων και Τμημάτων» 
(ΦΕΚ 450/Β/26.4.99). 

5. Τις διατάξεις της παρ. 3 του άρθρου 2,τηςπαρ. 1 του 
άρθρου 1, της παρ. 1 του άρθρου 3 και της παρ. 7 του άρ¬ 
θρου 32 του Ν. 2685/1999 «Κάλυψη μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις» (ΦΕΚ 35/Α'). 

6. Την υπ’ αριθμ. 2/74260/0004/15.10.00 κοινή απόφαση 
Υπουργών και Υφυπουργού Οικονομικών «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91» (ΦΕΚ 1925/Β725.10.00). 

7. Το γεγονός ότι, από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας δεν μπορεί να προσ¬ 
διοριστεί ακριβώς. 

8. Τις διατάξεις του άρθρου 40 του Ν. 849/78, όπως 

συμπληρώθηκε με το άρθρο 8 του Ν. 2129/93, αποφασί¬ 
ζουμε: 

Άρθρο 1 

Αριθμός ημερών μετακίνησης εκτός έδρας 

Ο αριθμός των επιτρεπόμενων κατά μήνα ημερών με¬ 
τακίνησης εκτός έδρας που δεν δύναται να υπερβαίνει 
συνολικά τις εκατόν είκοσι (120) ημέρες κατ’ έτος των 
υπαλλήλων της Γενικής Γραμματείας Νέας Γενιάς για 
εκτέλεση υπηρεσίας στο εσωτερικό ή εξωτερικό και στον 
οποίο αριθμό δεν περιλαμβάνονται οι ημέρες για συμμε¬ 
τοχή των υπαλλήλων σε συνέδρια, σεμινάρια ή μετεκπαί¬ 
δευση, καθορίζεται ως ακολούθως: 

1. Ο Γενικός Γραμματέας Νέας Γενιάς μέχρι 10 ημέρες 
το μήνα. 

2. Διευθυντές της Γ.Γ.Ν.Γ. μέχρι 10 ημέρες το μήνα. 

3. Υπάλληλοι των Κατηγοριών ΠΕ Διοικητικού - Οικονο¬ 
μικού, ΠΕ Εκπαιδευτικών, ΠΕ Μηχανικοί, ΠΕ Πληροφορι¬ 
κής, ΠΕ Ψυχολόγων, ΠΕ Γεωτεχνικών, ΠΕ Δασκάλων, ΤΕ 
Κοινωνικής Εργασίας, ΤΕ Γραφικών Τεχνών και Εφαρμο¬ 
γών, ΤΕ Ηθοποιών, μέρες μέχρι 8 ημέρες το μήνα. 

4. Οδηγοί αυτοκινήτων της Γ.Γ.Ν.Γ. μέχρι ΙΟημέρεςτο 
μήνα. 

5. Υπάλληλοι κατηγορίας ΔΕ Διοικητικού - Λογιστικού, 
ΔΕ Προσωπικού Η/Υ, ΔΕ Δακτυλογράφων - Στενογρά¬ 
φων, ΔΕ Τυπογραφίας, μέχρι 8 ημέρες το μήνα. 

6. Υπάλληλοι του κλάδου Επιμελητών, μέχρι 5 ημέρες 
το μήνα. 

Άρθρο 2 

Αρμόδια όργανα για την έκδοση εντολής μετακίνησης 
ορίζοντας ως εξής: 

1. Για τις μετακινήσεις στο εξωτερικό των Δ/ντών, των 
μονίμων υπαλλήλων της Γ.Γ.Ν.Γ., όσο και των υπαλλήλων 
αυτής με οποιαδήποτε σχέση εργασίας ο Γενικός Γ ραμ¬ 
ματέας Νέας Γ ενιάς. 

2. Για τις μετακινήσεις στο εσωτερικό για όλους όσους 
υπηρετούν στη Γενική Γραμματεία Νέας Γενιάς, ο Δ/ντής 
Διοικητικού - Οικονομικού της Γ ενικής Γ ραμματείας Νέας 
Γενιάς, για δε τους Δ/ντές αυτής ο Γενικός Γ ραμματέας 
Νέας Γ ενιάς. 

Άρθρο 3 

Δεν επιτρέπεται ο ετήσιος συμψηφισμός των κατά μήνα 
ημερών μετακίνησης εκτός έδρας για εκτέλεση υπηρε¬ 
σίας. Εξαιρούνται οι περιπτώσεις των παραγράφων 1,2, 
3, 4, 5 του άρθρου 1 της παρούσας απόφασης όπου επι¬ 
τρέπεται ο ετήσιος συμψηφισμός και μέχριτου ορίου των 
20 ημερών κατά μήνα. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 
Οι Γ ενικοί Γ ραμματείς 

Δημοσιονομικής Πολιτικής Εθνικής Παιδείας 

Υπουργείου Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 


Αριθ. 2/82743/0022 (5) 

Υπερωριακή εργασία προσωπικού με σχέση εργασίας 
ιδιωτικού δικαίου του Ταμείου Επικουρικής Ασφάλι¬ 
σης Υπαλλήλων Φαρμακευτικών Εργασιών κατά το Β' 
εξάμηνο του 2000. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α/21.3.97), 
«Αναμόρφωση μισθολογίου προσωπικού της Δημ. Διοί¬ 
κησης και άλλες διατάξεις», όπως τροποποιήθηκε με το 
άρθρο 15του Ν. 2592/98 (ΦΕΚ 57/Α/18.3.98) και το άρθρο 
ΙΟτουΝ. 2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

3. Το γεγονός ότι έχει εκδοθεί η σχετική απόφαση κατ’ 
εφαρμογή της εργατικής Νομοθεσίας από την αρμόδια 
Δ/νση Επιθεώρησης Εργασίας της οικείας Νομαρχίας. 

4. Την ανάγκη υπερωριακής απασχόλησης του προσω¬ 
πικού με σχέση εργασίας ιδ. δικαίου του Ταμείου. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τετρακοσίων πενήντα 
χιλιάδων (450.000) δρχ. περίπου και θα βαρύνει την εγγε¬ 
γραμμένη πίστωση στον προϋπολογισμό του Ταμείου 
έτους 2000. 

6. Την αριθ. 2/80345/0004/8.11.99 κοινή υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91», αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας για τρεις υπαλλήλους με σχέση εργασίας ιδιωτι¬ 
κού δικαίου του Ταμείου Επικουρικής Ασφάλισης Υπαλ¬ 
λήλων Φαρμακευτικών Εργασιών, 360 ώρες συνολικά, για 
το Β' εξάμηνο του έτους 2000. 

Οι ημέρες απασχόλησής τους είναι όλες τις ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 3 ώρες καθημερινά. Υπεύθυνος 
για την παρακολούθηση και τον έλεγχο της πραγματικής 
παροχής της υπερωριακής απασχόλησης ορίζεται ο 
Προϊστάμενος της Δ/νσης του Ταμείου. 

Η απόφαση αυτή, που ισχύει από 1.11.2000, να δημο- 
σιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 2000 

Οι Γ ενικοί Γ ραμματείς 

Κοινωνικών Ασφαλίσεων 
Δημοσιονομικής Πολιτικής Υπουργείου Εργασίας και 

Υπουργείου Οικονομικών Κοινωνικών Ασφαλίσεων 

I. ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

□ 

Αριθ. 2/80146/0022 (6) 

Καθορισμός εφάπαξ αποζημίωσης του Προέδρου, των 
μελών και του γραμματέα της Νομοπαρασκευαστικής 
Επιτροπής για διεθνή θέματα του Υπουργείου Δικαιο¬ 
σύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

Α) Τις διατάξειςτηςπαρ. 6του άρθρου 5του Ν. 2408/96. 




21290 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β) Την περίπτωση ι της παραγράφου 1 του άρθρου 23 
του Ν. 2145/1993 (ΦΕΚ88Α). 

Γ) Τον Ν. 2470/1997 (ΦΕΚ 40 Α'). 

Δ) Το άρθρο 40 του Ν. 849/78 όπως συμπληρώθηκε με 
τις διατάξειςτου άρθρου 8του Ν. 2129/93. 

Ε) Την αριθ. 149385/19.11.99 απόφαση σύστασης Ομά¬ 
δας Εργασίας για διεθνή θέματα του Υπουργείου Δικαιο¬ 
σύνης. 

Στ) Το άρθρο 29α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/1982 και αντικαταστάθηκε από το άρθρο 1 του Ν. 
2469/97. 

Ζ) Την αριθμ. 2/80345/0004/8.11.1999 (ΦΕΚ 2040/Β7 
19.11.1999) κοινή Υπουργική απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/1991». 

Η) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού του ΤΑΧΔΙΚ (ΚΑΕ 0264) που δεν επιχορηγεί¬ 
ται από τον Κρατικό Προϋπολογισμό, ύψους 3.500.000 
δρχ., αποφασίζουμε: 

Καθορίζουμε τη συνολική αποζημίωση του Προέδρου, 
των μελών και της γραμματέως της Νομοπαρασκευαστι¬ 
κής Επιτροπής, για διεθνή θέματα του Υπουργείου Δικαι¬ 
οσύνης, ως εξής: 

6 μέλη χ 300.000δρχ. 1.800.000δρχ. 

2 γραμματείς χ 100.000 δρχ. 200.000 δρχ. 

Σύνολο 2.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Υπ. Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

□ 

Αριθ. 2/80348/0022 (7) 

Έγκριση υπερωριακής απασχόλησης εντός των νομίμων 
ορίων προσωπικού με σχέση εργασίας Ιδιωτικού Δι¬ 
καίου που υπηρετεί στο Υ.Ε.Ν. και αμείβεται με τις δια- 
τάξειςτου Ν. 2470/1997, για το Β' εξάμηνο έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40Α721.3.1997). 

2. Την αριθ. 02/1307/0022/18.5.1999 εγκύκλιο Υπουρ¬ 
γείου Οικονομικών/Γ.Λ.Κ./Γενική Διεύθυνση Μισθών και 
Συντάξεων/22η Δ/νση Μισθολογίου/ Τμήμα Β'. 

3. Τις υπηρεσιακές ανάγκες του Υ.Ε.Ν., που θα καλυ¬ 
φθούν με υπερωριακή απασχόληση. 

4. Τις αριθ. 3804/19.10.2000, 1335/4.10.2000 και 
1677/6.9.2000 αποφάσεις Επιθεωρήσεως Εργασίας 
Αχαιός, Δυτικής Αττικής και Πειραιά αντίστοιχα, με θέμα¬ 
τα «Έγκριση υπερωριακής εργασίας». 

5. Το γεγονός ότι υπάρχει εγγεγραμμένη πίστωση στον 
προϋπολογισμό του Υ.Ε.Ν., έτους 2000 στους Κ.Α.Ε. 0521 
και 0522. 

6. Την κοινή απόφαση αριθ. 02/74260/0004/15.10.1999 


Κ.Υ.Α. «Μεταβίβαση εξουσίας υπογραφής σύμφωνα με το 
άρθρο 7 παραγρ. 1 του Ν. 1943/1991» (ΦΕΚ 1925 Β'/ 
25.10.1999), αποφασίζουμε: 

1. Την έγκριση υπερωριακής απασχόλησης εντός των 
νομίμων ορίων σε δέκα τρεις (13) εργαζόμενους με σχέ¬ 
ση εργασίας Ιδιωτικού Δικαίου Αορίστου Χρόνου, που 
υπηρετούν στο Υ.Ε.Ν. και αμείβονται με τις διατάξειςτου 
Ν. 2470/1997, για το Β' εξάμηνο έτους 2000, ως εξής: 

Α) Σε εννέα (09) εργατοτεχνίτες που υπηρετούν στην 
Επισκευαστική Βάση Λ.Σ. δέκα πέντε (15) ώρες συνολικά 
ο καθένας για την χωρίς καθυστερήσεις, επισκευή και 
ενεργοποίηση των χερσαίων και πλωτών μέσων, του 
Υπουργείου Εμπορικής Ναυτιλίας, προκειμένου αυτά να 
μένουν ακινητοποιημένατο μικρότερο δυνατό χρόνο. 

Β) Σε τρεις (03) υπαλλήλους εκ των οποίων οι δύο (02) 
υπηρετούν στον Περιφερειακό Σταθμό Καταπολέμησης 
της Ρύπανσης (Π.Σ.Κ.Ρ.) ΠΑΤΡΑΣ και ο ένας (01) στον 
Π.Σ.Κ.Ρ./ΠΕΙΡΑΙΑ, για την αντιμετώπιση εκτάκτων και 
επειγόντων περιστατικών θαλάσσιας ρύπανσης, δέκα πέ¬ 
ντε (15) ώρες συνολικά για τον καθένα. 

Γ) Σε έναν (01) υπάλληλο ειδικότητας οδηγού, που υπη¬ 
ρετεί ως οδηγός υπηρεσιακού λεωφορείου στην 
Α.Ε.Ν./ΑΣΠΡΟΠΥΡΓΟΥ, η οποία εδρεύει εκτός του αστι¬ 
κού κέντρου. Ο συγκεκριμένος οδηγός εργάζεται εκτός 
του κανονικού ωραρίου, καθώς απαιτείται η εργασία του, 
ενωρίτερατο πρωί και αργότερα το μεσημέρι, ώστε το με¬ 
τακινούμενο με υπηρεσιακό όχημα διοικητικό και εκπαι¬ 
δευτικό προσωπικό της Σχολής να ευρίσκεται στην υπη¬ 
ρεσία του κατά το κανονικό ωράριο εργασίας, εξήντα (60) 
ώρες συνολικά. 

2) Γιατην κάλυψη της δαπάνης που θα προκληθεί υπάρ¬ 
χει πίστωση στον προϋπολογισμό του Υ. Ε. Ν., οικονομικού 
έτους 2000, στους Κ.Α.Ε. 0521 και 0522. 

Η απόφαση αυτή, που ισχύει από 21.10.2000, να δημο- 
σιευθεί στην Εφημερίδα της Κυβερνήσεως. 

Αθήνα, 21 Νοεμβρίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομικών Εμπορικής Ναυτιλίας 
ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ Ν. ΧΑΛΒΑΤΖΟΓΛΟΥ 

□ 

Αριθ. Φ 434/οικ.2036 (8) 

Ανακαθορισμός του αριθμού των μελών του Διοικητικού 
Συμβουλίου του Ταμείου Υγείας Δημοτικών και Κοινο¬ 
τικών Υπαλλήλων (ΤΥΔΚΥ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 37του Ν. 2676/1999 (ΙΑ). 

2. Τις διατάξεις του άρθρου 20 του Ν. 1539/85 και του 
άρθρου 19 του Ν. 1599/86. 

3. Τις διατάξειςτου Π.Δ/τος 372/95 (201 Α) Μεταφορά 
της Γενικής Γραμματείας Κοιν. Ασφαλίσεων από το 
Υπουργείο Υγείας Πρόνοιας και Κοιν. Ασφαλίσεων στο 
Υπουργείο Εργασίας. 

4. Την 80027/8.5.2000 (610 Β) απόφαση του Υπουργού 
Εργασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων». 

5. Το άρθρο 1 του Ν. 2469/97 (38 Α) και το γεγονός ότι 

από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, ούτε 
του προϋπολογισμού του Ταμείου, αποφασίζουμε: 

Ανακαθορίζουμε τον αριθμό των μελών του Διοικητικού 
Συμβουλίου του Ταμείου Υγείας Δημοτικών και Κοινοτι¬ 
κών Υπαλλήλων (ΤΥΔΚΥ), ως εξής: 

1. Το Ταμείο διοικείται από επταμελές (7) Διοικητικό 
Συμβούλιο, το οποίο αποτελείται από: 

α) Τον Πρόεδρο. 

β) Έναν (1) εκπρόσωπο του ΚΕΔΚΕ, μετοναναπληρωτήτου. 

γ) Δύο (2) εκπροσώπους από τους εργαζομένους στους 
Ο.Τ.Α., ασφαλισμένους στο Ταμείο, με τους αναπληρω¬ 
τές τους. 

δ) Έναν (1) εκπρόσωπο των Δημοτικών και Κοινοτικών 
Συνταξιούχων, ο οποίος θα ορίζεται εναλλάξ για κάθε θη¬ 
τεία, με τον αναπληρωτή του. 

ε) Έναν (1) εκπρόσωπο του Υπουργείου Εργασίας και 
Κοινωνικών Ασφαλίσεων, με τον αναπληρωτή του. 

στ) Έναν (1) ειδικό σε θέματα οργάνωσης, με τον ανα¬ 
πληρωτή του. 

2. Στις Συνεδριάσεις του Διοικητικού Συμβουλίου μετέ¬ 
χει χωρίς δικαίωμα ψήφου, ως Κυβερνητικός Επίτροπος, 
υπάλληλος με βαθμό Α' του Υπουργείου Εργασίας και 
Κοιν. Ασφαλίσεων με τον αναπληρωτή του. 

3. Όταν συζητούνται θέματα προσωπικού ή οργάνωσης 


και λειτουργίας του Ταμείου θα μετέχει με δικαίωμα ψή¬ 
φου, ένας (1) από τους υπαλλήλους του Ταμείου με τον 
αναπληρωτή του. 

4. Ο Πρόεδρος του Δ.Σ., μαζί με τον αναπληρωτή του 
πρέπει να έχει μία από τις παρακάτω ιδιότητες: Σύμβου¬ 
λος Επικράτειας ή Σύμβουλος Ελεγκτικού Συνεδρίου ή 
Νομικός Σύμβουλος Διοίκησης ή Πάρεδροςτων ανωτέρω 
σωμάτων σε ενέργεια ή σε σύνταξη ή δικηγόρος ή άλλο 
έγκριτο πρόσωπο ειδικό στα θέματα Κοινωνικής Ασφάλι¬ 
σης ή Κοιν. Πολιτικής. 

5. Η θητεία των μελών του Δ.Σ. είναι τριετής. 

6. ΤοΔ.Σ. συνεδριάζει τακτικά μέχριτέσσερις (4) φορές 
το μήνα με αποζημίωση και έκτακτα χωρίς αμοιβή, όταν οι 
ανάγκες του Ταμείου το επιβάλλουν. 

7. Σε περίπτωση λήξης της θητείας των μελών του Δ.Σ. 
αυτή παρατείνεται αυτοδίκαια μέχρι του διορισμού νέων 
μελών όχι όμως περισσότερο από τρεις (3) μήνες από τη 
λήξη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































